لندن (مانیٹرنگ ڈیسک) فٹبال ایف اے کپ سیمی فائنل اٹ آرسنل مانچسٹر سٹی ءِ 2-0 اٹ کٹسا آؤٹ کرے۔ اوبامے ینگ جوان گوازی کرسا ہڑتوم آ گول آتے اسکور کرے۔ لاک ڈاؤن اٹی فٹبال نا اسہ پین بھلو مقابلہ اس، ایف اے کپ اولیکو سیمی فائنل اٹ آرسنل و مانچسٹر سٹی نا ٹیمک مون مقابل مسر، 19 میکو منٹ اوبامے ینگ جوان انگا گوازی ٹی بال ءِ جال اٹ اختہ کرے، ہندن 1-0 نا گوازی آ اولیکو ہاف ایسر مس۔ ارٹمیکو ہاف اٹ مقابلہ مچہ سخت مس، ہفتاد ءُُ یک میکو منٹ اٹ ولدا اوبامے ینگ گول اس کرے ہراڑان اسکور ڈبل مس۔ اسٹار تیان پُر انگا ٹیم مانچسٹر سٹی نا ٹیم ہچ ءُُ گول اس کننگ کتو، گول نہ کر سکی، دو صفر 2-0 نا سرسہبی آرسنل ءِ فائنل نا ٹکٹ ءِ تس۔ ٹیم آرسنل یکم اگست آ ٹائٹل نا دوئی کننگ کن گراؤنڈ اٹ پترینگک۔
